ทุบหุ้นทรูเดี้ยงมูดี้ส์ฯมองลบ
เป็นห่วงการเงินเทกระจาดหุ้นทรูฯ มูดี้ส์เปลี่ยนแนวโน้มสู่เชิงลบ เห็นฐานะการเงินถดถอย
29 ต.ค. 2565

เป็นห่วงการเงินเทกระจาดหุ้นทรูฯ มูดี้ส์เปลี่ยนแนวโน้มสู่เชิงลบ เห็นฐานะการเงินถดถอย
มูดี้ส์ อินเวสเตอร์ เซอร์วิส ได้คงอันดับความน่าเชื่อถือบริษัทของบริษัท ทรู คอร์ปอเรชั่น (TRUE) ที่ B2 และคงอันดับความน่าเชื่อถือด้านองค์กรและอันดับความน่าเชื่อถือของหุ้นกู้ไม่ด้อยสิทธิ ไม่มีประกันของบริษัท ทรูมูฟ ไว้ที่ระดับ B2 แต่เปลี่ยนแนวโน้มอันดับความน่าเชื่อถือทั้งหมดสู่เชิงลบ จากเดิมที่ระดับมีเสถียรภาพ 
การเปลี่ยนแปลงแนวโน้มดังกล่าว สะท้อนให้เห็นถึงสถานะทางการเงินที่ถดถอยลงของทรู ซึ่งเป็นผลมาจากความจำเป็นในการลงทุนเครือข่ายและบริการ 3จี รวมทั้งการแข่งขันในธุรกิจโทรศัพท์มือถือในประเทศไทย ขณะที่ผู้ให้บริการมือถือ 3 รายต่างเปิดให้บริการ 3จี ภายใต้ใบอนุญาตใหม่ของคลื่นความถี่ 2.1 GHz
ทั้งนี้ มูดี้ส์ประกาศการเปลี่ยนแนวโน้มอันดับความน่าเชื่อถือทั้งหมดสู่เชิงลบของทรูออกมาในช่วงบ่ายของวันที่ 12 มิ.ย. ซึ่งมีผลกระทบต่อราคาหุ้น TRUE อย่างชัดเจน จากภาคเช้าราคาไต่ระดับแถว 9 บาท แต่หลังจากนั้นกลับมีแรงขายหุ้นออกมาอย่างรุนแรง และกดราคาร่วงไปต่ำสุดที่ 7 บาท ก่อนปิดที่ระดับ 7.75 บาท ทรุด 1.35 บาท หรือ 14.84% ด้วยมูลค่าการซื้อขายมากถึง 2,228 ล้านบาท